Conclou la programació de la Setmana Europea per la Mobilitat
26 setembre 2022

## Conclou la programació de la Setmana Europea per la Mobilitat26 setembre 2022Última actualització: 26 setembre 2022

![](../gestion/img/082a8c2f7433a8475436657edbe3bda3737ef612f9d55c60c5842048b65f2104.jpg)  
  

Des del 18 de setembre, Gandia ha estat celebrant la Setmana Europea per la Mobilitat amb el lema "Combina i mou-te". Dins de la programació prevista el passat dissabte 24 es va portar a terme la cloenda de la programació a la plaça del Prado. Xiquets i xiquetes van poder participar en un curs d'educació viària a través d'un circuit que van haver de recórrer amb tricicle per conéixer algunes normes de circulació. L'alcalde de la ciutat, **José Manuel Prieto**, i la regidora de la Infància, **Liduvina Gil**, van acudir a aquesta activitat.  
  
D'altra banda, divendres es va portar a terme també la II Revolta Escolar pels carrers de la ciutat. Es va tractar d'una petició formulada pels mateixos consellers del Consell de la Infància de Gandia, la qual tenia la finalitat de reivindicar un espai lliure i segur on poder moure's. On també van poder reivindicar les seues idees per a aconseguir una mobilitat més sostenible i accessible va ser a través del Plenari per la Mobilitat desenvolupat a la sala de plenaris de l'Ajuntament de Gandia el passat 21 de setembre.